PATVIRTINTA

Šilalės rajono savivaldybės

administracijos direktoriaus

2020 m. lapkričio d. įsakymu Nr. DĮV-

**GYVENAMOJO NAMO AR BUTO DVIBUČIAME NAME SU ŽEMĖS SKLYPU PIRKIMO SKELBIAMŲ DERYBŲ BŪDU SĄLYGOS**

1. **I SKYRIUS**
2. **BENDROSIOS NUOSTATOS**
3. Šilalės rajono savivaldybės administracija (toliau – Administracija) Bendruomeninių vaikų globos namų (toliau – BVGN) steigimui, naudodama Europos Sąjungos fondų lėšas, skelbiamų derybų būdu perka gyvenamąjį namą ar butą dvibučiame name su žemės sklypu Šilalės mieste arba gyvenvietėje, nutolusioje nuo Šilalės miesto apie 8 kilometrus.

2. Pirkimą organizuoja ir vykdo Šilalės rajono savivaldybės administracijos direktoriaus 2019 m. lapkričio 7 d. įsakymu Nr. DĮV-888 „Dėl gyvenamojo namo ar buto dvibučiame name su žemės sklypu pirkimo, vykdant projektą „Bendruomeninių vaikų globos namų steigimas ir vaikų dienos centrų tinklo plėtra Šilalės rajono savivaldybėje“ sudaryta Gyvenamojo namo ar buto dvibučiame name su žemės sklypu pirkimo, vykdant projektą „Bendruomeninių vaikų globos namų steigimas ir vaikų dienos centrų tinklo plėtra Šilalės rajono savivaldybėje“ komisija (toliau – Komisija).

1. 3. Pirkime gali dalyvauti fiziniai ir juridiniai asmenys.
2. 4. Pirkimai vykdomi vadovaujantis Lietuvos Respublikos Vyriausybės 2017 m. gruodžio 13 d. nutarimu Nr. 1036 „Dėl Žemės, esamų pastatų ar kitų nekilnojamųjų daiktų įsigijimo arba nuomos ar teisių į šiuos daiktus įsigijimo tvarkos aprašo patvirtinimo“.
3. 5. Pirkimas atliekamas skelbiamų derybų būdu.
4. 6. Pirkimas atliekamas laikantis lygiateisiškumo, nediskriminavimo, skaidrumo, abipusio pripažinimo, proporcingumo principų ir konfidencialumo bei nešališkumo reikalavimų.
5. 7. Kandidatai privalo susipažinti su namo ar buto dvibučiame name su žemės sklypu pirkimo skelbiamų derybų būdu sąlygomis.
6. 8. Išlaidos, susijusios su dalyvavimu derybose, kandidatams nekompensuojamos.
7. 9. Perkančioji organizacija – Šilalės rajono savivaldybės administracija, kodas 188773720, J. Basanavičiaus g.2, Šilalė, tel. (8 449) 76125, faks. (8 449) 70118, el. paštas info@silale.lt.

**II SKYRIUS**

**PIRKIMO OBJEKTAI IR REIKALAVIMAI PERKAMIEMS BŪSTAMS**

10. Pirkimo objektas – gyvenamasis namas ar butas dvibučiame name su žemės sklypu Šilalės mieste arba gyvenvietėje, nutolusioje nuo Šilalės miesto ribos apie 8 kilometrus arba kitoje gyvenvietėje, kurioje veikia mokykla ir yra išvystytas geras susisiekimas su Šilalės miestu (važiuoja viešasis transportas).

11. Pirkimo detalizacija:

1. Gyvenamosios paskirties namo ar buto dvibučiame name (ne mažesnio kaip 120 kv. m. naudingo ploto, su ne didesniu kaip 20 a žemės sklypu) pirkimas.
2. 12. Reikalavimai perkamam namui, kuriuos turi atitikti parduodami būstai:

12. 1. Namas ar butas dvibučiame name turi būti geros techninės būklės (neperkami namai, kurių nusidėvėjimas didesnis kaip 60 proc. ir namai, kurie nėra prijungti prie miesto vandens ir nuotekų sistemų\*), jis turi atitikti teisės aktų nustatytus sanitarinius bei normatyvinius statybos techninių dokumentų reikalavimus, keliamus gyvenamosioms patalpoms. Būstas turi būti su komunaliniais patogumais (vandentiekis, kanalizacija, centrinis ar vietinis šildymas), įrengtais elektros energijos ir vandens apskaitos prietaisais.

12.2. Jei perkamas namas ar butas dvibučiame name turi priklausinių, teikiant pasiūlymą, jame turi būti išskirtos ir gyvenamo namo ar buto dvibučiame name su žemės sklypu priklausinių kainos. Namo kadastro byla turi atitikti esamą patalpų padėtį.

12.3. Namas ar butas dvibučiame name negali būti perleistas tretiesiems asmenims, įkeistas ar kitaip suvaržytos jo valdymo ir naudojimo teisės. Neturi būti įsiskolinimų už komunalines paslaugas. Namui ar butui dvibučiame name su žemės sklypu negali būti uždėtas turto areštas. Pirkimus laimėjęs kandidatas iki pirkimo – pardavimo sutarties pasirašymo pateikia dokumentus, kad nėra teisinių ar kitų kliūčių namui ar butui dvibučiame name su žemės sklypu įsigyti (įsigyti už kreditavimo įstaigų kreditus ir turi būti baigti išsimokėti).

1. Perkami gyvenamosios paskirties pastatai (namai), namai turi būti įvertinti ir sertifikuoti pagal Lietuvos Respublikos statybos įstatymo nuostatas ir Statybos techninio reglamento STR 2.01.09:2012 reikalavimus. Pagal galimybes perkant namą ar butą dvibučiame name su žemės sklypu siekiama įsigyti aukštesnės energinio naudingumo klasės namą. Pardavėjas turi pateikti namo energinio naudingumo sertifikatą. Pirmumas teikiamas kuo aukštesnės energinio naudingumo klasės namams.

14. Kandidatai pirkimo dokumentus privalo pateikti visai pirkimo sudėčiai.

15. Namo ar buto dvibučiame name su žemės sklypu pirkimo – pardavimo sutarties sudarymo dieną turi būti sumokėti visi mokesčiai už komunalines paslaugas, karštą ir šaltą vandenį, elektros ir šiluminę energiją, dujas, vietinė rinkliava ir kiti.

**III SKYRIUS**

**PARAIŠKŲ IR DOKUMENTŲ PATEIKIMO TVARKA**

16. Komisija apie pirkimą skelbiamų derybų būdu paskelbia Savivaldybės interneto svetainėje [www.silale.lt](http://www.silale.lt/) (skelbimą, namo pirkimo sąlygas ir paraiškos formą), rajoninėje spaudoje (skelbimą). Pirkimo procedūra prasideda, kai paskelbiamas skelbimas apie namo ar buto dvibučiame name su žemės sklypu pirkimą.

17. Kandidatas per skelbime nurodytą laiką turi pateikti Komisijai paraišką, parduodamo namo ar buto dvibučiame name su žemės sklypu dokumentus. Pasibaigus nustatytam terminui pateiktos paraiškos nebus nagrinėjamos, dokumentai grąžinami juos pateikusiam kandidatui.

18. Paraiškų pateikimo tvarka:

18.1. Kandidatas pateikia užpildytą nustatytos formos paraišką (1 priedas). Į paraiškoje nurodytą kainą turi būti įskaičiuoti visi mokesčiai (jei kandidatas pagal Lietuvos Respublikos mokesčių administravimo įstatymą juos privalo mokėti), taip pat nurodoma konfidenciali informacija, tačiau nurodyta namo ar buto dvibučiame name kaina negali būti konfidenciali.

18.2. kandidatas pateikia:

18.2.1. parduodamo nekilnojamojo turto nuosavybę patvirtinančių dokumentų kopijas;

* + 1. parduodamo nekilnojamojo turto kadastro duomenų bylos kopijas;

18.2.3. parduodamo namo ar buto dvibučiame name su žemės sklypu energinio naudingumo sertifikato kopiją arba laisvos formos sutikimą pateikti energinio naudingumo sertifikato kopiją, paraiškų vertinimo komisijai pareikalavus, paraiškų vertinimo metu

18.3. paraiška su parduodamo namo ar buto dvibučiame name su žemės sklypu dokumentų kopijomis pateikiama užklijuotame voke su užrašu „Namo ar buto dvibučiame name su žemės sklypu pirkimas“, nurodant kandidato rekvizitus (vardas, pavardė, adresas, telefono numeris, elektroninis paštas; įmonės pavadinimas, adresas, telefono numeris, elektroninis paštas);

18.4. kandidatas paraišką dalyvauti derybose ir kitus dokumentus pateikia lietuvių kalba.

18.5. paraiška ir kiti dokumentai turi būti sunumeruoti, paskutiniame lape turi būti nurodytas pateikiamų dokumentų lapų skaičius ir tai patvirtinta kandidato arba jo įgalioto asmens parašu. Jei pasirašo savininko įgaliotas asmuo, turi būti pridėtas įstatymo nustatytos formos įgaliojimas.

19*.* Paraiška turi galioti 90 dienų, jei paraiškoje nenurodytas jos galiojimo laikas, laikoma, kad ji galioja tiek, kiek nurodyta pirkimo dokumentuose, bet ne trumpiau nei 30 dienų.

20. Pasiūlymų galiojimo laikotarpiui nepasibaigus, Administracija gali prašyti, kad kandidatai pratęstų pasiūlymų galiojimą iki konkretaus nurodyto laiko, ir praneša apie tai visiems kandidatams. Jei kandidatas iki Administracijos nustatytos datos neatsako į pateiktą prašymą pratęsti pasiūlymo galiojimą, laikoma, kad jis atmetė prašymą pratęsti pasiūlymo galiojimo terminą. Bet kokiu atveju pasiūlymo galiojimo termino pratęsimas nesuteikia teisės kandidatui pakeisti pasiūlymo turinio.

21. Kandidatas iki galutinio pasiūlymų pateikimo termino turi teisę pakeisti, papildyti arba atšaukti savo pasiūlymą. Toks pakeitimas arba pranešimas, kad pasiūlymas atšaukiamas, pripažįstamas galiojančiu, jeigu Administracija jį gauna raštu iki pasiūlymo pateikimo termino pabaigos.

21. Paraiška pateikiama paštu, per kurjerį ar tiesiogiai atvykus į Šilalės rajono savivaldybės administraciją. Pasiūlymai priimami Šilalės rajono savivaldybės administracijoje, J. Basanavičiaus g. 2, Šilalė, I aukšte, 108 kabinete iki skelbime apie pirkimą nurodytos datos ir laiko. Vokai registruojami, patikrinus, ar vokas su pasiūlymu užklijuotas ir nepažeistas, ant voko užrašoma gavimo data ir laikas. Perkančioji organizacija neatsako už pašto vėlavimus ar kitus nenumatytus atvejus, dėl kurių pasiūlymai nebuvo gauti ar gauti pavėluotai. Pavėluotai gauti pasiūlymai arba jei vokas su pasiūlymu yra neužklijuotas ar kitaip mechaniškai pažeistas grąžinami registruotu laišku. Informacija teikiama tel. (8 449) 45335.

**IV SKYRIUS**

**PARAIŠKŲ NAGRINĖJIMAS**

22. Vokai su paraiškomis atplėšiami Komisijos posėdyje, kuris vyks skelbime apie pirkimą nurodytu laiku, Šilalės rajono savivaldybėje, J. Basanavičiaus g. 2, 208 kab.

23. Komisija kandidatų pateiktus parduodamo namo ar buto dvibučiame name su žemės sklypu dokumentus įvertina, neatitinkančius pirkimo sąlygų atmeta, atitinkančius pirkimo sąlygas apžiūri (apie tai informavusi pardavėją), pildo techninės būklės vertinimo formą (3 priedas ). Jeigu kandidatas pateikė netikslius ar neišsamius duomenis apie atitiktį pirkimo dokumentų reikalavimams arba šių duomenų trūksta, Komisija turi teisę nepažeisdama lygiateisiškumo ir skaidrumo principų prašyti kandidatą šiuos duomenis iki derybų pradžios patikslinti, papildyti arba paaiškinti. Kandidatai patikslintus dokumentus Komisijai pateikia ne vėliau kaip per 5 darbo dienas nuo pranešimo išsiuntimo kandidatams dienos. Kandidatams iki nustatyto termino nepateikus papildomų dokumentų arba pateikus patikslintus dokumentus, neatitinkančius reikalavimų, nustatytų pirkimo dokumentams, jų paraiškos atmetamos. Jeigu nei vieno kandidato pateikti parduodamų namų dokumentai neatitinka reikalavimų, nustatytų pirkimo dokumentuose, arba negaunama nė vieno pasiūlymo dalyvauti derybose, pirkimo procedūros atliekamos iš naujo.

24. Komisija nustato derybų datą, laiką, vietą ir ne vėliau kaip per 5 darbo dienas nuo paskutinės pasiūlymų pateikimo dienos visiems kandidatams, kurių pasiūlymai neatmesti, vienu metu išsiunčia kvietimą derėtis dėl kainos ir kitų sąlygų, arba pateikia kandidatui motyvuotą atsakymą, kodėl kandidato parduodamo nekilnojamojo turto dokumentai atmetami. Jeigu dalyvis nustatytu laiku neatvyksta derėtis ir nepateikia galutinio pasiūlymo, laikoma, kad paraiškoje pasiūlyta kaina yra galutinė*.*

25. Komisija derybas protokoluoja. Derybų protokolą pasirašo Komisijos pirmininkas, jos nariai ir kandidatas, su kuriuo derėtasi, arba jo įgaliotas atstovas.

26. Pasibaigus deryboms, nustačius kiekvieno pasiūlymo ekonominį naudingumą, pagal jį sudaroma pirkimo eilė. Pirkimo eilė išdėstoma balų mažėjimo tvarka ir visiems derybose dalyvavusiems kandidatams išsiunčiama informacija apie pasiūlymų eilę bei informuoja, kad laimėjęs kandidatas, po derybų nepagrįstai atsisakęs sudaryti pirkimo sutartį, sumoka 50 procentų perkančiosios organizacijos patirtų individualaus turto vertinimo išlaidų.

27. Komisija, prieš priimdama sprendimą dėl derybas laimėjusio kandidato, inicijuoja šio kandidato pasiūlyto nekilnojamojo daikto individualų turto vertinimą Lietuvos Respublikos turto ir verslo vertinimo pagrindų įstatymo nustatyta tvarka.

28. Atlikus perkamo namo ar buto dvibučiame name su žemės sklypu vertinimą ir nustačius, kad kandidato pasiūlyta kaina yra didesnė nei pirkėjui priimtina kaina, komisija gali pakartotinai derėtis dėl kandidato pasiūlytos nekilnojamojo daikto kainos.

29. Gyvenamojo namo įsigijimo kaina negali viršyti rinkos vertės, nustatytos atlikus individualų turto vertinimą Lietuvos Respublikos turto ir verslo vertinimo pagrindų įstatymo nustatyta tvarka, išskyrus atvejus, kai komisija pagrindžia gyvenamojo namo įsigijimo didesne nei 10 procentų rinkos vertės kaina aplinkybes.

30. Jeigu, įvykus pakartotinėms deryboms, laimėjusio kandidato pasiūlyta kaina yra didesnė nei pirkėjui priimtina kaina, komisija inicijuoja kito pagal sudarytą eilę kandidato parduodamo nekilnojamojo turto individualų turto vertinimą ir visiems derybose dalyvavusiems kandidatams išsiunčia patikslintą informaciją apie derybų rezultatus.

31. Sprendimą dėl derybas laimėjusio kandidato komisija priima ne anksčiau kaip po 7 darbo dienų nuo informacijos apie derybų rezultatus raštu išsiuntimo visiems derybose dalyvavusiems kandidatams dienos, išskyrus atvejį, kai derybose dalyvauja vienas kandidatas.

32. Komisija gali nesiderėti ir sudaryti pirkimo sutartį su pirminį pasiūlymą pateikusiu kandidatu, taip pat kandidato pirminį pasiūlymą vertinti kaip galutinį, kai jis neatvyksta į derybas ir (arba) nepateikia galutinio pasiūlymo.

33. Komisija sprendimą dėl derybas laimėjusio kandidato pateikia Administracijos direktoriui. Administracijos direktorius teikia Savivaldybės tarybai tvirtinti sprendimo pirkti namą ar butą dvibučiame name su žemės sklypu savivaldybės nuosavybėn projektą. Savivaldybės administracijos direktorius per 3 darbo dienas nuo Savivaldybės tarybos sprendimo įsigaliojimo derybas laimėjusiam kandidatui išsiunčia kvietimą sudaryti pirkimo sutartį.

**V SKYRIUS**

**PARAIŠKŲ ATMETIMAS**

34. Paraiškos atmetamos, jeigu:

34.1. neatitinka šių sąlygų 11–13 punktų reikalavimų;

34.2. nepateikti reikalaujami dokumentai;

34.3. kandidatas pateikė neteisingus duomenis;

34.4. įvertinus visus pasiūlymus, derybų rezultatus ir suskaičiavus kiekvienos pirkimo dalies pasiūlymo ekonominį naudingumą, paaiškėja, kad yra daugiau surinkusių vienodą balų skaičių būstų, negu numatyta pirkime, pirmumas suteikiamas anksčiau (pagal paraiškoje nurodytą datą) pateiktam pasiūlymui.

35. Pirkimų procedūros baigiasi, kai:

35.1. nutraukiamos pirkimo procedūros dėl aplinkybių, dėl kurių pirkimas tampa nenaudingas, negalimas ar neteisėtas, arba dėl pirkimo kainos ar kitų sąlygų nesutarimo dėl kurių pirkimas tampa nenaudingas ar neteisėtas;

35.2. sudaroma pirkimo sutartis;

35.3. kandidatas (kandidatai) atsisako pasirašyti pirkimo sutartį ir nėra kito kandidato, kuris atitiktų šias nustatytas sąlygas;

35.4. visų kandidatų pateikti parduodamų nekilnojamųjų daiktų dokumentai neatitinka pirkimo dokumentuose nustatytų reikalavimų;

35.5. per nustatytą terminą nebuvo gautas nė vienas pasiūlymas.

**VI SKYRIUS**

**VERTINIMO KRITERIJAI**

36. Pasiūlytas namas ar butas dvibučiame name su žemės sklypu turi atitikti šių sąlygų 11–13 punktų reikalavimus, o pasiūlyta kaina turi būti priimtina pirkėjui (pagrįsta ir palyginta su nekilnojamųjų daiktų rinkos kainų analogais).

37. Namas ar butas dvibučiame name perkamas Komisijai įvertinus jo ekonominį naudingumą, apskaičiuotą pagal vertinimo kriterijus:

37.1. mažiausia 1 kv. m kaina;

37.2. techninė būklė (3 priedas);

37.3. didžiausia energinio naudingumo klasė.

38. Pasiūlymų (namo) ekonominio naudingumo vertinimas:

|  |  |  |
| --- | --- | --- |
| Eil. Nr. | Vertinimo kriterijų svarba (pagal eilę) | Balų skaičius (didžiausias) |
| 1 | Mažiausia 1 kv. metro kaina\* | 50 |
| 2 | techninė būklė (2 priedas) | 40 |
| 3. | energinio naudingumo klasė | 10, iš jų: |
| 3.1. | energinio naudingumo klasė D ir daugiau | 10 |
| 3.2. | energinio naudingumo klasė E | 5 |
| 3.3. | energinio naudingumo klasė F ir mažiau | 0 |
| Vertinimo kriterijų suma | | 100 |

*\* Mažiausia pasiūlyta kaina vertinama 50 balų, kiekvienos kitos pasiūlytos kainos vertinimas mažinamas 5 balais, lyginant su prieš tai buvusios (einančios) kainos balu.*

39. Komisija sudaro kiekvienai pirkimo daliai atskiras eiles. Atskirose eilėse pasiūlymai išdėstomi pagal įvertinimą balų mažėjimo tvarka.

40. Galutinį sprendimą komisija dėl laimėjusio kandidato priima ne anksčiau kaip po 7 darbo dienų nuo pranešimo apie derybų rezultatus išsiuntimo kandidatams dienos.

**VII SKYRIUS**

**PRETENZIJŲ PATEIKIMAS IR NAGRINĖJIMAS**

41. Kiekvienas pirkimu suinteresuotas kandidatas, kuris mano, kad Komisija nesilaikė Aprašo nuostatų ir pažeidė ar pažeis jo teisėtus interesus, turi teisę raštu per 5 darbo dienas nuo informacijos apie priimtą sprendimą raštu išsiuntimo kandidatams dienos pareikšti Komisijai pretenziją.

42. Pretenzija, pateikta praleidus sąlygų aprašo 41 punkte nustatytą terminą, grąžinama ją pateikusiam kandidatui.

43. Komisija išnagrinėja pretenzijas ir priima motyvuotą sprendimą ne vėliau kaip per 5 darbo dienas nuo pretenzijos gavimo dienos, taip pat ne vėliau kaip kitą darbo dieną raštu praneša pretenziją pateikusiam kandidatui ir kitiems derybose dalyvavusiems kandidatams apie priimtą sprendimą.

**VIII SKYRIUS**

**PIRKIMO SUTARTIES SUDARYMAS**

44. Jeigu kandidatas, kuriam pasiūlyta sudaryti pirkimo sutartį, neatvyksta sudaryti pirkimo sutarties sutartu laiku, atsisako sudaryti pirkimo sutartį derybose sutartomis sąlygomis arba pirmenybės teisę įsigyti turtą realizuoja šią teisę turintys asmenys ir dėl to kandidatas negali sudaryti sutarties su perkančiąja organizacija, laikoma, kad jis atsisakė sudaryti pirkimo sutartį. Tokiu atveju perkančioji organizacija inicijuoja kito pagal sudarytą eilę kandidato po atsisakiusiojo sudaryti pirkimo sutartį parduodamo nekilnojamojo turto individualų turto vertinimą ir tęsia su juo pirkimo procedūras.

45. Dėl nupirkto namo ar buto dvibučiame name su žemės sklypu bus sudaroma pirkimo –pardavimo sutartis. Pirkimo sutartis negali būti sudaryta su kandidatu, jei šis reikalauja, kad sutarties kaina būtų konfidenciali ir neskelbiama.

46. Prieš pasirašydamas pirkimo – pardavimo sutartį, namo ar buto dvibučiame name su žemės sklypu savininkas ar jo įgaliotas asmuo turi atlaisvinti parduodamą gyvenamąjį būstą ir pateikti šiuos dokumentus:

46.1. asmens dokumentą, įmonės registracijos pažymėjimą ir įstatus (juridiniai asmenys);

46.2. nuosavybės teisę į namą ar butą dvibučiame name su žemės sklypu patvirtinančius dokumentus ir kadastro duomenų bylą;

46.3. pažymas apie atsiskaitymą už komunalines paslaugas;

46.4. gyvenamojo namo energinio naudingumo sertifikatą;

46.5.dokumentus, įrodančius, kad gyvenamajame name nėra asmenų, deklaravusių gyvenamąją vietą;

46.6. kitus notariniam sandoriui sudaryti reikalingus dokumentus (bendraturčių sprendimą parduoti nekilnojamuosius daiktus Lietuvos Respublikos civilinio kodekso 4.79 straipsnio nustatyta tvarka ir kitus).

47. Pageidautinas pirkimo – pardavimo sutarties sudarymas per 90 kalendorinių dienų nuo paraiškos dalyvauti skelbiamose derybose pateikimo.

48. Pirkimo – pardavimo sutarties sudarymo išlaidas apmoka namo ar buto dvibučiame name su žemės sklypu pirkėjas (savivaldybės administracija).

49. Pinigai už nupirktą nekilnojamąjį turtą pervedami į pardavėjo nurodytą sąskaitą pasirašius pirkimo – pardavimo sutartį su pardavėju ir ją patvirtinus notarui, bet ne vėliau kaip per 10 darbo dienų nuo pirkimo sutarties pasirašymo.

50. Pirkimo – pardavimo sutartis laikoma sudaryta, kai ją pasirašo savivaldybės įgaliotas asmuo ir laimėtojas, patvirtina notaras ir įregistruota Nekilnojamojo turto registre.

51. Visi ginčai sprendžiami šalių susitarimu. Neišsprendus ginčo nustatyta tvarka, kreipiamasi į teismą.

**IX SKYRIUS**

**BAIGIAMOSIOS NUOSTATOS**

52. Visi ginčai sprendžiami šalių susitarimu, jų neišsprendus – teismine tvarka.

*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

*\*Jei šalia perkamo namo ar buto dvibučiame name sklypo ribos eina miesto nuotekų ir vandens sistemos, pardavėjas gali įsipareigoti prijungti namo ar buto dvibučiame name nuotekų ir vandens sistemas prie miesto vandens/nuotekų sistemos savo sąskaita. Tokiu atveju paraiška bus vertinama ir nebus atmetama.*

Gyvenamojo namo ar buto dvibučiame name su

žemės sklypu pirkimo, vykdant projektą

„Bendruomeninių vaikų globos namų steigimas

ir vaikų dienos centrų tinklo plėtra Šilalės rajono

savivaldybėje“, skelbiamų derybų būdu sąlygų

1 priedas

KANDIDATO REKVIZITAI:

………………………………………………………………………………………...…..…..........

(vardas, pavardė, asmens kodas ar įmonės pavadinimas, kodas)

………………………………………………………………………………………………...........

(adresas, telefonas, el. paštas)

………………………………………………………………………………………………...........

(banko pavadinimas, kodas ir sąskaita banke)

**Gyvenamojo namo ar buto dvibučiame name su žemės sklypu pirkimo, vykdant projektą „Bendruomeninių vaiku globos namų steigimas ir vaikų dienos centrų tinklo plėtra Šilalės rajono savivaldybėje“, komisijai**

**PARAIŠKA DALYVAUTI SKELBIAMOSE DERYBOSE**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(data)

Šilalė

PARDUODAMO NAMO AR BUTO DVIBUČIAME NAME SU ŽEMĖS SKLYPU (TOLIAU – NAMO) REKVIZITAI:

Adresas ………………………………..........……… ……….................., kambarių skaičius............,

aukštas .........., naudingas plotas ..................... kv. m, namo unikalus Nr. ............................................, statybos metai …......, namo tipas ……………….........., namo aukštų skaičius ................,

Parduodamo nekilnojamojo turto pradinė kaina:

1. Gyvenamosios paskirties namas, kaina ............................................................................................
2. Gyvenamojo namo priklausiniai, kaina .............................................................................................

Žemės sklypo naudojimo sąlygos ...........................................................................................................

Iš viso (parduodamo namo su priklausiniais kaina) .............................................................................

(suma skaičiais ir žodžiais)

....................................................................................................................................................... eurų.

Įgaliotas atstovas, į kurį galima kreiptis ..................................................................................................

(vardas, pavardė, adresas, telefonas, el. paštas)

Terminas, kada įsigytu namu faktiškai bus galima pradėti naudotis: ..............................................................

Kitos kandidato siūlomos pardavimo sąlygos:

1. Parduodamo turto apžiūrėjimo sąlygos ......................................................................................

(laikas, per kurį/kurio metu galima apžiūrėti būstą ir galimybes dirbti ekspertams ir nekilnojamojo turto vertintojams)

1. Pageidautina pirkimo sutarties sudarymo data ...........................................................................
2. Paraiškos galiojimas (ne trumpiau nei 90 dienų) ................. dienų.
3. Konfidenciali informacija .........................................................................................................

Patvirtinu, kad:

1. Pasiūlymas atitinka pirkimo dokumentų reikalavimus ir sąlygas.
2. Šilalės rajono savivaldybės administracijai į nurodytą sąskaitą sutinku sumokėti 50 procentų mano siūlomo parduoti namo individualaus vertinimo išlaidų.

PRIDEDAMA:

1. Nuosavybę patvirtinančių dokumentų kopija, \_\_\_\_lapas (-ai, -ų);

2. Kadastro duomenų bylos kopija, \_\_\_lapas (-ai, -ų);

3. Namo energetinio efektyvumo sertifikato kopija, \_\_\_lapas (-ai, -ų) arba Laisvos formos sutikimas pateikti energinio naudingumo sertifikato kopiją Komisijai pareikalavus vertinimo metu;

4. Įgaliojimus patvirtinantys dokumentai, suteikiantys teisę asmeniui derėtis dėl namo

pardavimo, jei paraišką teikia ne pats savininkas, \_\_\_\_ lapas (-ai, -ų).

............................................................ ................................

(kandidato pavardė, vardas) (parašas)

Gyvenamojo namo ar buto dvibučiame name su

žemės sklypu pirkimo, vykdant projektą

„Bendruomeninių vaikų globos namų steigimas

ir vaikų dienos centrų tinklo plėtra Šilalės rajono

savivaldybėje“, skelbiamų derybų būdu sąlygų 2 priedas

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(vardas ir pavardė)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(deklaruotos gyvenamosios vietos adresas, telefono numeris)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(parduodamo Gyvenamojo namo adresas, registro Nr.)

Šilalės rajono savivaldybės administracijai

**SUTIKIMAS**

\_\_\_\_\_\_\_\_\_\_\_\_\_\_\_\_\_\_\_

(data)

Sutinku, kad Šilalės rajono savivaldybės administracija gautų duomenis iš VĮ Registrų centro apie parduodamą gyvenamąjį namą ir tvarkytų asmens duomenis paraiškos vertinimo tikslais.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(vardas, pavardė parašas)

Gyvenamojo namo ar buto dvibučiame name su

žemės sklypu pirkimo, vykdant projektą

„Bendruomeninių vaikų globos namų steigimas

ir vaikų dienos centrų tinklo plėtra Šilalės rajono

savivaldybėje“, skelbiamų derybų būdu sąlygų

3 priedas

**TECHNINĖS BŪKLĖS VERTINIMAS**

Namo, esančio .................................

|  |  |  |  |  |  |
| --- | --- | --- | --- | --- | --- |
| Eil. Nr. | Vertinimo kriterijus | Vertinimo ribos (balai) | Vertinimo balai | Vertinimas (balais) | Balų skyrimo pagrįstumas |
| **1.** | **Namo aukštų skaičius:** | **0–10** |  |  |  |
|  | Namas be priklausinių |  | 10 |  |  |
|  | Namas su priklausiniais |  | 0 |  |  |
| **2.** | **Namo dydis:** | **0–2** |  |  |  |
|  | 120 kv. m |  | 3 |  |  |
|  | Virš 120 kv. m |  | 0 |  |  |
| **3.** | **Vandens tiekimas:** | **2–4** |  |  |  |
|  | Miesto tinklų |  | 4 |  |  |
|  | Yra galimybė privesti |  | 2 |  |  |
| **4.** | **Nuotekų šalinimas:** | 0**–**3 |  |  |  |
|  | Miesto tinklų |  | 4 |  |  |
|  | Yra galimybė privesti |  | 2 |  |  |
| **5.** | **Patalpų šildymas:** | **2–4** |  |  |  |
|  | Centralizuotas |  | 4 |  |  |
|  | Kietu kuru (malkinis) |  | 2 |  |  |
|  | Kitas (granulinis, briketais, dujomis ir pan.) |  | 3 |  |  |
| **6.** | **Namo langų būklė:** | **0–3** |  |  |  |
|  | Seni, nekeisti |  | 0 |  |  |
|  | Pakeisti |  | 3 |  |  |
| **7.** | **Namo kiemas:** | **0–5** |  |  |  |
|  | Sutvarkytas |  | 5 |  |  |
|  | Reikia tvarkyti |  | 0 |  |  |
| **8.** | **Kiemo teritorija** | **0–2** |  |  |  |
|  | Tvora yra |  | 0 |  |  |
|  | Tvoros nėra |  | 2 |  |  |
| **9.** | **Bendra namo vidaus apdailos būklė:** | **0–5** |  |  |  |
|  | Gera (remontas darytas per 5 metus, tačiau reikia kosmetiškai paremontuoti) |  | 3 |  |  |
|  | Reikia remonto (remontas darytas prieš 10 metų ar seniau) |  | 0 |  |  |
|  | Naujai suremontuota |  | 5 |  |  |
|  | **Iš viso:** | **0–40** | **x** |  |  |

\_\_\_\_\_\_\_\_\_\_\_\_\_\_\_\_